13. ข้อมูลอื่นที่เกี่ยวข้อง

เมื่อวันที่ 30 พฤศจิกายน 2543 บริษัทและเจ้าหนี้สถาบันการเงินได้ลงนามในสัญญาปรับโครงสร้างหนี้ ซึ่งเป็นไปตามแผนฟื้นฟูกิจการที่ผ่านความเห็นชอบจากศาลล้มละลายกลางแล้ว มีสาระสำคัญสรุปได้ดังนี้

1.  การลดภาระหนี้เดิม ณ วันที่สัญญามีผลบังคับ เจ้าหนี้สถาบันการเงินแต่ละราย ยกเว้น
    เจ้าหนี้ที่ได้รับการโอนสิทธิเรียกร้องในรายได้จากโครงการต่าง ๆ
    เจ้าหนี้ตามสัญญาเบิกเงินเกินบัญชี ซึ่งเป็นเงินกู้หมุนเวียนในปัจจุบันของบริษัท
    ตกลงลดยอดหนี้เดิม โดยเหลือเป็นหนี้ที่ปรับโครงสร้าง เป็นจำนวนเงิน 2,927.87 ล้านบาท
    โดยเจ้าหนี้ลดภาระดอกเบี้ยและค่าใช้จ่ายลง 661.31 ล้านบาท

2.  การแปลงหนี้เงินสกุลต่างประเทศ
    เจ้าหนี้สถาบันการเงินซึ่งมียอดหนี้เดิมเป็นหนี้สกุลเงินตราต่างประเทศ
    ตกลงแปลงหนี้เดิมเป็นหนี้เงินบาทในวันแปลงสภาพหนี้ โดยใช้อัตราแลกเปลี่ยน 1
    เหรียญสหรัฐอเมริกา เท่ากับ 42.76 บาท

3.  การชำระต้นเงินและดอกเบี้ยของหนี้ที่ปรับโครงสร้าง

1.  การโอนที่ดินและสิ่งปลูกสร้างเพื่อหักชำระหนี้
    บริษัทได้โอนที่ดินและสิ่งปลูกสร้างที่จำนองเป็นประกันภายใต้สัญญาจำนองเพื่อเป็นการหักชำระหนี้บางส่วนเป็นจำนวนเงิน
    104.4 ล้านบาท โดยได้จดทะเบียนโอนกรรมสิทธิ์เมื่อวันที่ 31 มกราคม 2544
    โดยบริษัทได้สิทธิในการขอเช่าที่ดินและสิ่งปลูกสร้างดังกล่าวในอัตราค่าเช่าไม่สูงกว่าอัตรา
    MLR ที่มีผลใช้บังคับในวันทำสัญญาเช่า คำนวณบนราคาโอนสำหรับปีแรกของการเช่า
    และสำหรับปีต่อ ๆ ไป อัตราค่าเช่าจะต้องไม่สูงกว่าอัตรา MLR
    ที่มีผลใช้บังคับในวันทำการธนาคารวันแรกถัดจากวันครบรอบปีที่เช่าของปีก่อน
    ภายในระยะเวลา 5 ปี นับจากวันโอนกรรมสิทธิในที่ดินและสิ่งปลูกสร้างให้เจ้าหนี้
    บริษัทมีสิทธิซื้อที่ดินและสิ่งปลูกสร้างดังกล่าวคืนจากเจ้าหนี้

2.  การแปลงหนี้เป็นทุน โดยจัดสรรหุ้นสามัญเพิ่มทุนจำนวน 163,125,000 หุ้น มูลค่าหุ้นละ 10
    บาท ให้แก่เจ้าหนี้สถาบันการเงิน โดยการแปลงหนี้จำนวน 1,954.39 ล้านบาทเป็นทุนจำนวน
    1,631.25 ล้านบาท

3.  การแปลงหนี้เป็นหุ้นกู้แปลงสภาพ บริษัทดำเนินการออกหุ้นกู้แปลงสภาพ เมื่อวันที่ 27 ธันวาคม
    2543
    ประเภทหุ้นกู้ไม่มีประกันและมีลำดับการชำระคืนในลำดับเดียวกันกับหนี้ไม่มีประกันและไม่ด้อยสิทธิของบริษัท
    จำนวน 4,693,867 หน่วย มูลค่าที่ตราไว้หน่วยละ 100 บาท มูลค่ารวมของหุ้นกู้แปลงสภาพ
    469,386,700 บาท อัตราดอกเบี้ยภายใน 4 ปีนับจากวันออกหุ้นกู้เท่ากับอัตราดอกเบี้ยร้อยละ
    0.01 ต่อปี และหลังจาก 4 ปีนับจากวันออกหุ้นกู้เท่ากับอัตรา MLR ของธนาคารไทยพาณิชย์
    จำกัด (มหาชน) อายุหุ้นกู้แปลงสภาพ 10 ปี ครบกำหนดไถ่ถอนหุ้นกู้แปลงสภาพวันที่ 27
    ธันวาคม 2553 เจ้าหนี้ชำระค่าหุ้นกู้แปลงสภาพจำนวน 469,387,140.48 บาท
    ด้วยวิธีการแปลงหนี้เป็นหุ้นกู้แปลงสภาพ

4.  หนี้จำนวน 165 ล้านบาท
    จะได้รับการจัดสรรชำระหนี้จากกระแสเงินสดจากการดำเนินงานปกติภายในระยะเวลา 2 ปี
    นับจากวันแปลงสภาพหนี้ ชำระดอกเบี้ยเป็นรายเดือน ภายใน 1
    ปีนับจากวันแปลงสภาพหนี้ใช้อัตราดอกเบี้ยเงินฝากประจำบวกด้วยร้อยละ 2.0 ต่อปี หลังจาก
    1 ปีนับจากวันแปลงสภาพหนี้ใช้อัตราดอกเบี้ย MLR

5.  หนี้จำนวน 234.69 ล้านบาท แปลงเป็นเงินกู้ระยะปานกลาง ชำระคืนภายใน 4 ปี
    นับแต่วันแปลงสภาพหนี้ โดยมีระยะเวลาปลอดการชำระคืนหนี้เงินต้น 2 ปี
    และผ่อนชำระหนี้เงินต้นทุก ๆ รอบหกเดือน
    โดยเริ่มชำระงวดแรกในวันทำการสุดท้ายของธนาคารของรอบครึ่งปีปฏิทินแรกของปีภายหลังระยะเวลา
    2 ปี นับแต่วันแปลงสภาพหนี้ อัตราดอกเบี้ยภายใน 1 ปีนับจากวันแปลงสภาพหนี้
    ใช้อัตราดอกเบี้ยเงินฝากประจำบวกด้วยร้อยละ 2.0 ต่อปี และชำระดอกเบี้ยรายไตรมาส
    หลังจาก 1 ปีใช้อัตราดอกเบี้ย MLR และจ่ายชำระดอกเบี้ยเป็นรายเดือน

  ภายหลังการปรับโครงสร้างหนี้ บริษัทมีทุนจดทะเบียนจำนวน 3,812.50 ล้านบาท
  และมีทุนชำระแล้ว จำนวน 1,812.50 ล้านบาท
  โดยมีเจ้าหนี้สถาบันการเงินถือหุ้นรวมกันในอัตราส่วนร้อยละ 90 ของทุนเรียกชำระแล้วของบริษัท
  ปัจจุบันบริษัทได้ดำเนินการชำระดอกเบี้ยและเงินต้นตามที่ระบุไว้ในสัญญาปรับโครงสร้างหนี้แล้ว
  สำหรับทุนจดทะเบียนที่ยังไม่เรียกชำระจำนวน 2,000 ล้านบาท
  บริษัทจดทะเบียนไว้เพื่อเป็นการรองรับการใช้สิทธิแปลงสภาพของหุ้นกู้แปลงสภาพจำนวน 135
  ล้านหุ้น มูลค่าหุ้นละ 10 บาท รวมเป็นเงิน 1,350 ล้านบาท
  และรองรับการแปลงหนี้เป็นทุนจำนวน 65 ล้านหุ้น มูลค่าหุ้นละ 10 บาท รวมเป็นเงิน 650
  ล้านบาท สำหรับเจ้าหนี้ผู้ออกหนังสือค้ำประกันเพื่อค้ำประกันโครงการก่อสร้างให้แก่บริษัท
  และเจ้าหนี้ผู้รับประโยชน์จากการค้ำประกันของบริษัทตามเกณฑ์และเงื่อนไขที่ระบุในสัญญาปรับโครงสร้างหนี้
  จนถึงปัจจุบัน การค้ำประกันของธนาคารได้สิ้นสุดภาระลงแล้วเป็นส่วนใหญ่
  เนื่องจากบริษัทได้ดำเนินการก่อสร้างแล้วเสร็จ
  และส่งมอบงานให้เจ้าของโครงการเรียบร้อยโดยไม่เกิดภาระแก่ผู้ค้ำประกันแต่อย่างใด
  มีเพียงบางโครงการที่อยู่ในระหว่างค้ำประกันผลงาน ซึ่งในปัจจุบันสิ้นสุดภาระค้ำประกันแล้ว

4 . ในระหว่างปี 2546 บริษัทได้เข้าทำสัญญารับเหมาก่อสร้างโครงการที่อยู่อาศัย ของบริษัท
เรือนรพี จำกัด มูลค่าโครงการประมาณ 144.62 ล้านบาท แบ่งงานเป็น 2 ส่วน คือ งานถมดิน
เป็นเงินประมาณ 21 ล้านบาท และงานก่อสร้างสาธารณูปโภคในโครงการ รวมบ้านจัดสรร 30
หลัง มูลค่าประมาณ 83 ล้านบาท ซึ่งกรรมการของบริษัทดังกล่าว
มีความสัมพันธ์เป็นญาติกับผู้บริหารแผนฟื้นฟูกิจการของบริษัทเนาวรัตน์พัฒนาการจำกัด (มหาชน) ทั้งนี้
บริษัทได้เสนอราคาก่อสร้างในระดับราคาที่ใกล้เคียงกับราคาที่บริษัทรับงานก่อสร้างจากบริษัทอื่นทั่วไปในธุรกิจพัฒนาอสังหาริมทรัพย์ในปัจจุบัน

5 . ในปี 2547 บริษัทได้ทำสัญญาจ้างถมดิน ,ตอกเสาเข็ม และสร้างสาธารณูปโภค
ในโครงการที่อยู่อาศัยของบริษัท อีสท์ แบงค็อค แอสเซ็ทส์ จำกัด มูลค่าประมาณ 16 ล้านบาท
ซึ่งกรรมการของบริษัทดังกล่าว
มีความสัมพันธ์กับผู้บริหารแผนฟื้นฟูกิจการของบริษัทเนาวรัตน์พัฒนาการจำกัด (มหาชน) โดย
บริษัทได้เสนอราคาก่อสร้างในอัตราที่ใกล้เคียงกับราคาที่บริษัทรับงานก่อสร้างจากบริษัทอื่นทั่วไปในธุรกิจพัฒนาอสังหาริมทรัพย์

6. ในปี 2548 บริษัทฯได้ผิดนัดชำระหนี้กับเจ้าหนี้สถาบันการเงินตามสัญญาปรับโครงสร้างหนี้ณใวันที่
31 ธันวาคม 2547จำนวน 58.67 ล้านบาท
ดังนั้นผู้บริหารแผนฯจึงได้ยื่นคำร้องขอแก้ไขแผนฟื้นฟูกิจการต่อศาลล้มละลายกลาง
และศาลล้มละลายกลางได้มีคำสั่งเห็นชอบแผนฉบับแก้ไขดังกล่าวเมื่อวันที่ 5 กรกฎาคม 2548
โดยมีสาระสำคัญดังต่อไปนี้ :-

  1) ล้างขาดทุนสะสม
  โดยการลดทุนจดทะเบียนและทุนชำระแล้วของบริษัทฯด้วยวิธีการลดมูลค่าที่ตราไว้ของหุ้นจากหุ้นละ
  10 บาท ลงเหลือหุ้นละ 2 บาท

  2) เปลี่ยนแปลงมูลค่าที่ตราไว้ของหุ้นจากหุ้นละ 2 บาท เป็นหุ้นละ 1 บาท

  3) เพิ่มทุนเพื่อออกหุ้นใหม่เสนอขายแก่ผู้ถือหุ้นเดิมในอัตราส่วน 1 หุ้นเดิมมีสิทธิจองซื้อหุ้นใหม่ได้
  5 หุ้น เสนอขายในราคาหุ้นละ 1 บาท โดยมีจำนวนหุ้นที่จะเสนอขายแก่ผู้ถือหุ้นเดิมทั้งสิ้น
  1,820,534,990 หุ้น คิดเป็นเงินที่จะได้รับจำนวน 1,820,534,990 บาท

  4) เพิ่มทุนเพื่อออกหุ้นใหม่เสนอขายแก่นักลงทุนแบบเฉพาะเจาะจงจำนวน 300 ล้านหุ้น
  เสนอขายในราคาหุ้นละ 1 บาท คิดเป็นเงินที่จะได้รับจำนวน 300 ล้านบาท

  5) ออกใบสำคัญแสดงสิทธิที่จะซื้อหุ้นสามัญของบริษัทฯ (“ใบสำคัญแสดงสิทธิ”)
  ให้แก่ผู้บริหารและพนักงานเฉพาะรายของบริษัทฯจำนวนประมาณ 265 ล้านหน่วย
  ใบสำคัญแสดงสิทธิดังกล่าวมีสิทธิซื้อหุ้นสามัญของบริษัทฯในอัตราการใช้สิทธิของใบสำคัญแสดงสิทธิ
  1 หน่วยต่อ 1 หุ้นสามัญ ในราคา 1 บาทต่อหุ้น ใบสำคัญแสดงสิทธิมีอายุ 5 ปี
  และมีวันกำหนดใช้สิทธิ คือ วันที่ 1 มีนาคม วันที่ 1 มิถุนายน วันที่ 1 กันยายน และวันที่ 1
  ธันวาคม ของทุกปี และ ณ วันครบกำหนดอายุใบสำคัญแสดงสิทธิ

เงื่อนไขความสำเร็จในการจัดหาเงินเพิ่มเติมคือ
บริษัทฯจะต้องได้รับเงินเพิ่มเติมจากการเพิ่มทุนเพื่อเสนอขายผู้ถือหุ้นเดิม
หรือนักลงทุนแบบเฉพาะเจาะจง (ในกรณีที่มีหุ้นเหลือจากการเสนอขายผู้ถือหุ้นเดิม) อย่างน้อย 829
ล้านบาท จึงจะถือว่าการจัดหาเงินเพิ่มเติมเป็นผลสำเร็จ และจึงเสนอขายหุ้นสามัญเพิ่มทุนจำนวน
300 ล้านหุ้น ให้แก่นักลงทุนแบบเฉพาะเจาะจง
และออกใบสำคัญแสดงสิทธิให้แก่ผู้บริหารและพนักงานเฉพาะรายของบริษัทฯต่อไป
หากบริษัทฯได้รับเงินเพิ่มเติมจากการเพิ่มทุนเพื่อเสนอขายผู้ถือหุ้นเดิม
หรือนักลงทุนแบบเฉพาะเจาะจง (ในกรณีที่มีหุ้นเหลือจากการเสนอขายผู้ถือหุ้นเดิม) น้อยกว่า 829
ล้านบาท ให้ถือว่าการจัดหาเงินเพิ่มเติมไม่เป็นผลสำเร็จ
บริษัทฯจะยกเลิกการจัดหาเงินเพิ่มเติมโดยคืนค่าจองซื้อหุ้นแก่ผู้ถือหุ้นเดิม
ไม่เสนอขายหุ้นสามัญเพิ่มทุนให้แก่นักลงทุนแบบเฉพาะเจาะจง และไม่ออกใบสำคัญแสดงสิทธิ
รวมตลอดจนดำเนินการลดทุนจดทะเบียนที่ได้เพิ่มไว้เพื่อรองรับการเสนอขายหุ้นเพิ่มทุนให้แก่ผู้ถือหุ้นเดิมและนักลงทุนแบบเฉพาะเจาะจง
และการออกใบสำคัญแสดงสิทธิ

และหากบริษัทฯสามารถจัดหาเงินเพิ่มเติมมาชำระหนี้ภายใต้สัญญาปรับโครงสร้างหนี้ได้ภายในเดือนธันวาคม
2548
แผนฉบับแก้ไขกำหนดให้ยกเว้นดอกเบี้ยผิดนัดจากการที่บริษัทฯไม่ได้ชำระเงินต้นภายใต้สัญญาปรับโครงสร้างหนี้ประจำงวดเดือนธันวาคม
2547 และในกรณีที่บริษัทฯไถ่ถอนหุ้นกู้แปลงสภาพภายในเดือนธันวาคม 2548
ผู้ถือหุ้นกู้แปลงสภาพมีมติตกลงยกเว้นดอกเบี้ยผิดนัด (ถ้ามี)
จากการที่บริษัทฯไม่ได้ชำระดอกเบี้ยภายใต้หุ้นกู้แปลงสภาพตั้งแต่เดือนธันวาคม 2547

ในระหว่างเดือนกันยายน 2548
บริษัทฯได้ชำระเงินต้นภายใต้สัญญาปรับโครงสร้างหนี้และไถ่ถอนหุ้นกู้แปลงสภาพแล้ว
ดังนั้นบริษัทฯจึงได้บันทึกโอนกลับรายการดอกเบี้ยค้างจ่ายตามสัญญาปรับโครงสร้างหนี้จำนวน 169
ล้านบาท โดยแสดงไว้ภายใต้รายการ “รายการพิเศษ -
รายได้จากการโอนกลับดอกเบี้ยค้างจ่ายตามสัญญาปรับโครงสร้างหนี้” ในงบกำไรขาดทุนปีปัจจุบัน

เมื่อวันที่ 14 กันยายน 2548 ผู้บริหารแผนฯของบริษัทฯ
ได้ยื่นคำร้องต่อศาลล้มละลายกลางเพื่อขอให้มีคำสั่งยกเลิกการฟื้นฟูกิจการ ซึ่งเมื่อวันที่ 14
พฤศจิกายน 2548 ศาลล้มละลายกลางได้มีคำสั่งให้ยกเลิกการฟื้นฟูกิจการของบริษัทฯแล้ว

ปัจจุบันบริษัทมีทุนจดทะเบียนจำนวน 3,146.69 ล้านบาท และมีทุนชำระแล้วจำนวน 2,484.64
ล้านบาทโดยเป็นหุ้นสามัญในราคาพาร์ละ 1 บาท